Lecția 3: Profeți ai Vechiului Testament
A. Profetul Iahaziel
1. Ce profeție a dat Iahaziel pentru Iuda într-o vreme de criză națională? 2 Cronici 20:14-17
2. Cum a răspuns împăratul Iosafat la profeția lui Iahaziel? 2 Cronici 20:18-20
3. Care au fost câțiva dintre profeții lui Dumnezeu, din trecut sau din acea vreme, pe care poporul lui Iuda i-ar fi cunoscut atunci? (mijlocul secolului al IX-lea î.Hr.) Moise, Maria, Debora, Samuel, Ilie, Elisei etc.
4. Ce lecții putem învăța din profeția lui Iahaziel? (vezi 2 Cronici 20:21-22)
B. Rolurile unui profet al lui Dumnezeu
1. Ce roluri ale unui profet al lui Dumnezeu se descoperă în chemarea și lucrarea profetului Samuel?
1 Samuel 3:1-10, 19-21; 8:1-10
2. Ce roluri ale unui profet al lui Dumnezeu se descoperă în chemarea lui Iona? Iona 1:1-3; 3:1-2
3. Ce roluri ale unui profet al lui Dumnezeu se descoperă în chemarea profetului Ieremia?
Ieremia 1:4-10
4. Ce roluri ale unui profet al lui Dumnezeu se descoperă în lucrarea prorociței Hulda? 2 Împărați 22:12-20
5. Ce putem învăța din faptul că profeții erau tineri și bătrâni, bărbați și femei? Ioel 2:28-29
C. Profeții lui Dumnezeu erau oameni imperfecți
1. Așa cum am văzut în istoria lui Iona, profeții lui Dumnezeu erau oameni imperfecți.
2. Iacov 5:17-18 La ce se referea Iacov când l-a descris pe profetul Ilie ca pe un om „supus acelorași slăbiciuni ca și noi”? (1 Împărați 19:2-4)
3. Ce alte istorisiri din Vechiul Testament ne amintesc că profeții lui Dumnezeu erau oameni imperfecți? Geneza 9:20-21, Numeri 12:1-10; 20:7-11, 2 Samuel 11:2-4 etc.
4. Dacă Dumnezeu poate folosi oameni imperfecți ca să vorbească în numele Său,ce lecție putem învăța astăzi?
5. Povestește un moment în care Dumnezeu te-a folosit ca să vorbești în numele Său, deși erai dureros de conștient(ă) de limitările și imperfecțiunile tale.
D. Adevărați profeți ai lui Dumnezeu și falși profeți
1. Ce lecții putem învăța din istoria profetului Micaia despre adevărații profeți ai lui Dumnezeu și despre falșii profeți? 1 Împărați 22:1-17, 24-28
2. Cum îi privea DOMNUL pe falșii profeți în zilele profetului Ieremia?
Ieremia 14:14-15
3. Ce profeție a dat Isus despre falșii profeți? Matei 24:24; 7:15
4. Cum putem face deosebirea dintre adevărații profeți ai lui Dumnezeu și falșii profeți?
Matei 7:16-20, 21-23, Isaia 8:20 etc.
